हिंदी ब्लोगिंग की शुरुआत 21 अप्रैल 2003 को हुई थी जब आलोक कुमार ने नौ दो ग्यारह नामक ब्लॉग का प्रकाशन किया ।ब्लाग के लिये चिट्ठा शब्द भी उन्होंने ही सुझाया। हिंदी के इस पहले ब्लोगर का कहना है कि htttp://directory.google.com/world/hindi के बारे में मुझे पता चला और मैं भी इसका स्वयंसेवी संपादक बन गया, रोज हिंदी के स्थलों की खोज होती थी । संपादन करते हुए एहसास हुआ कि हिंदी में कुछ सामग्री ही नहीं है । इससे कम बोलने वाले होते हुए भी यूनानी, कोरोयाई, जापानी, अरबी के अधिक स्थल है । बहुत दुःख हुआ फिर लगा कि यह काम तो हिंदी बोलने-लिखने वालों को ही करना है । जाल से इतनी चीजें मुफ्त में मिलती है तो हमारा भी कुछ फ़र्ज़ है वापस देने का , फिर सोचा कि क्यों न रोज कुछ न कुछ हिंदी में लिखूं ? कुल तीन लेखों के बाद यह बंद हो गया । फरबरी २००३ में गूगल ने ब्लोगर की कंपनी को खरीदा तो मुझे पता चला कि इस काम को स्वचालित तरीके से किया जा सकता है फिर शुरू कर दिया अपना ब्लॉग नौ दो ग्यारह ... !